Infektiosairauksissa tarvittavat varotoimet sairaalahoidossa

Linkit: [Kosketusvarotoimet akuuttivuodeosastolla ja teho-osastolla](https://www.ppshp.fi/dokumentit/_layouts/15/WopiFrame.aspx?sourcedoc=%7B4C4DB2FA-4988-43F5-9255-2741A3A3458F%7D&file=Kosketusvarotoimet%20osastohoidossa.docx&action=default&DefaultItemOpen=1), [pisaravarotoimet](https://www.ppshp.fi/dokumentit/_layouts/15/WopiFrame.aspx?sourcedoc=%7BA9201865-B3C6-4526-924E-695A785A5C0D%7D&file=Pisaravarotoimet.docx&action=default&DefaultItemOpen=1), [Ilmavarotoimet](https://www.ppshp.fi/dokumentit/_layouts/15/WopiFrame.aspx?sourcedoc=%7B3D6B39D9-4122-4786-91C8-F1D6C1E81FDF%7D&file=Ilmaeristys.docx&action=default&DefaultItemOpen=1), [Ilma- ja kosketusvarotoimet](https://www.ppshp.fi/dokumentit/_layouts/15/WopiFrame.aspx?sourcedoc=%7B0ABA4492-0396-447A-ABD2-63B4F583F420%7D&file=Ilmaeristys%20ja%20kosketusvarotoimet.docx&action=default&DefaultItemOpen=1), [Influenssa-, Covid 19- ja RSV-potilaan varotoimet akuuttivuodeosastolla ja teho-osastolla (epäily/todettu)](https://www.ppshp.fi/dokumentit/_layouts/15/WopiFrame.aspx?sourcedoc=%7BB9602DD3-FD67-4543-89F8-788384015352%7D&file=Influenssa-,%20Covid%2019-%20ja%20RSV-potilaan%20pisara-%20ja%20kosketusvarotoimet.docx&action=default&DefaultItemOpen=1)

| **Infektio/ sairaus** | **Varotoimet ja niiden kesto** |
| --- | --- |
| **Absessi:** runsaasti erittävä | Kosketusvarotoimet, kunnes runsas eritys loppuu. |
| **Aivokalvontulehdus** (meningiitti)   * meningokokki, todettu tai epäilty * *Haemophilus influenzae tyyppi b*, todettu tai epäilty * muu meningiitti (aiheuttaja bakteeri, virus, sieni tai aseptinen meningiitti) | Pisaravarotoimet 24 tuntia tehokkaan antibioottihoidon alusta.  Pisaravarotoimet 24 tuntia tehokkaan antibioottihoidon alusta.  Tavanomaiset varotoimet. |
| **Apinarokko (Monkey pox)** | Pisara-, kosketus- ja ilmavarotoimet. |
| **Borrelia** (Lymen tauti) | Tavanomaiset varotoimet. |
| **Clostridium difficilen** aiheuttama ripuli | Kosketusvarotoimet oireiden keston ajan ja 2 vrk oireiden loppumisesta. Kontrollinäytteitä ei oteta. |
| **COVID-19 infektio** | Pisara- ja kosketusvarotoimet. Aerosolia tuottavissa toimenpiteissä ilmavarotoimet. |
| **CPE** (karbapeneemeja pilkkovia entsyymejä tuottava enterobakteeri) | Kosketusvarotoimet. |
| **Cytomegalovirusinfektio** | Tavanomaiset varotoimet. |
| **Ebolavirusinfektio** | Ilma- ja kosketusvarotoimet oireiden keston ajan. |
| **Enterovirusinfektio** | Lapsilla ja synnytysvuodeosastolla pisara- ja kosketusvarotoimet. |
| **Epiglottiitti** (kurkunkannen tulehdus), aiheuttajana *Haemophilus influenzae* | Pisaravarotoimet 24 tuntia tehokkaan antibioottihoidon alusta. |
| **ESBL** (laajakirjoista beta-laktamaasia tuottavat bakteerikannat) | Kosketusvarotoimet ESBL (*Klebsiella*).  Tavanomaiset varotoimet ESBL (*E.coli*). |
| **Gastroenteriitti,** kun aiheuttaja   * tarttuva tai tarttuvaksi epäilty (noro, clostridium, adeno, rota, astro, sapo ym.) * muut aiheuttajat   (Campylobacter, Cryptosporidium, E.coli (EHEC), Giardia lamblia, Salmonella, Shigella, Yersinia) | Kosketusvarotoimet oireiden keston ajan ja 2 vrk oireiden loppumisesta.  Tavanomaiset varotoimet, paitsi vaippaikäisillä ja inkontinenteilla kosketusvarotoimet. Synnytys- ja lasten vuodeosastoilla EHEC-potilaille kosketusvarotoimet. |
| **Haavainfektio** runsaasti erittävä | Kosketusvarotoimet kunnes runsas eritys loppuu. |
| **Hepatiitit**   * A ja E-hepatiitti * B ja C-hepatiitti | Tavanomaiset varotoimet, paitsi vaippaikäisillä ja inkontinenteilla kosketusvarotoimet.  Tavanomaiset varotoimet. |
| **Herpes simplex**   * iho/huuli/genitaaliherpes * vaikea primaari tai yleistynyt * vastasyntyneen infektio * enkefaliitti | Tavanomaiset varotoimet, suositellaan iho/huuliherpes–rakkulan peittämistä. Mikäli työntekijällä on huuliherpes, suositellaan rakkulan peittämistä potilastyössä.  Kosketusvarotoimet oireiden keston ajan.  Kosketusvarotoimet oireiden keston ajan.  Tavanomaiset varotoimet. |
| **Hinkuyskä** (pertussis) | Pisaravarotoimet 5 päivää tehokkaan antibioottihoidon alusta.\* |
| **Hiv (myös AIDS)** | Tavanomaiset varotoimet. |
| **Influenssa** | Pisara- ja kosketusvarotoimet viruslääkityksen ajan. Aerosolia tuottavissa toimenpiteissä ilmavarotoimet.  [Aikuisten influenssapotilaiden hoito OYS:ssa -tiedote](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bCEFF0F9B-206B-43AD-9F22-80268FC3E08C%7d&file=Aikuisten%20influenssapotilaiden%20hoito%20OYSssa.docx&action=default&DefaultItemOpen=1) |
| **Jänisrutto** (Tularemia) | Tavanomaiset varotoimet. |
| **Kurkkumätä** (difteria), nielu- ja ihomuoto | Pisara- ja kosketusvarotoimet, kunnes kaksi vähintään 24 tunnin välein otettua viljelyä negatiivisia.\*  Varotoimien toteutus influenssapotilaan pisara- ja kosketusvarotoimiohjeen mukaan. |
| **Malaria** | Tavanomaiset varotoimet. |
| **Meningokokki** | Pisaravarotoimet 24 tuntia tehokkaan antibioottihoidon alusta. |
| **MERS-koronavirusinfektio** (Middle East Respiratory Syndrome) | Ilma- ja kosketusvarotoimet oireiden keston ajan. |
| **MRSA (**metisilliinille resistentti *Staphylococcus aureus)* | Kosketusvarotoimet. |
| **Mykobakteerien,** atyyppisten aiheuttama infektio | Tavanomaiset varotoimet. |
| **Märkärupi** (impetigo) | Kosketusvarotoimet 24 tuntia tehokkaan antibioottihoidon alusta. |
| **Noro** | Kosketusvarotoimet oireiden keston ajan ja 2 vrk oireiden loppumisesta. |
| **Parvorokko** (parvovirus B 19 infektio, erythema infectiosum) | Pisaravarotoimet. |
| **Poliomyeliitti tai epäily** | Kosketusvarotoimet.  Aiemmin taudin sairastanut hoidetaan tavanomaisin varotoimin. |
| **Rabies** (raivotauti, vesikauhu) | Tavanomaiset varotoimet. |
| **RSV-infektio** | Pisara- ja kosketusvarotoimet oireiden keston ajan.  Varotoimien toteutus influenssapotilaan pisara- ja kosketusvarotoimiohjeen mukaan. |
| **Ripulitauti** tai epäily **tarttuvasta** oksennus- tai ripulitaudista  - tarttuva tai tarttuvaksi epäilty (noro, clostridium, adeno, rota, astro, sapo ym.)   * muut aiheuttajat   (Campylobacter, Cryptosporidium, E.coli (EHEC), Giardia lamblia, Salmonella, Shigella, Yersinia) | Kosketusvarotoimet oireiden keston ajan ja 2 vrk oireiden loppumisesta.  Tavanomaiset varotoimet, paitsi vaippaikäisillä ja inkontinenteilla kosketusvarotoimet. Synnytys- ja lasten vuodeosastoilla EHEC-potilaille kosketusvarotoimet. |
| **Rotavirusinfektio** | Kosketusvarotoimet oireiden ajan ja 2 vrk oireiden loppumisesta. |
| **SARS** (Severe Acute Respiratory Syndrome) | Ilma- ja kosketusvarotoimet oireiden keston ajan + 10 vrk kuumeen loppumisesta. |
| **Sikotauti** (parotiitti) | Pisaravarotoimet 9 vrk rauhasturvotuksen alusta.\* |
| **Syfilis** (kuppa) | Tavanomaiset varotoimet. |
| **Syyhy (scabies)** | Kosketusvarotoimet 24 tuntia tehokkaan antibioottihoidon alusta. [Syyhypotilaan kosketusvarotoimet](https://www.ppshp.fi/dokumentit/_layouts/15/WopiFrame.aspx?sourcedoc=%7B5936003A-D18B-41CA-A961-94FB15CE0401%7D&file=Syyhypotilaan%20kosketusvarotoimet.docx&action=default&DefaultItemOpen=1) |
| **Tuberkuloosi**   * keuhkotuberkuloosiepäily * keuhko- tai kurkunpäätuber–kuloosi, yskösvärjäys positii–vinen tai laajat tai onteloiset keuhkokuvamuutokset vaikka yskösvärjäykset negatiiviset * ekstrapulmonaalinen, märkivä * meningiitti | Ilmavarotoimet, kunnes 3 negatiivista yskösvärjäystä, jos ei laajoja tai onteloisia keuhkokuvamuutoksia.  Ilmavarotoimet 2 viikkoa tehokkaan antibioottihoidon alusta, jos hoitovaste tavanomainen. Arvioitava erikseen, jos hoitovaste huono. Jos epäillään lääkeresistenttiä tuberkuloosia, varotoimet jatkuvat, kunnes herkkyysmääritys saadaan.  Ilma- ja kosketusvarotoimet, kunnes eritys lakannut tai 3 negatiivista viljelyä.  Tavanomaiset varotoimet. |
| **Tuhkarokko** (morbilli) | Ilma- ja kosketusvarotoimet oireiden keston ajan. |
| **Tulirokko**  **Täit** (pedikuloosi) | Pisara- ja kosketusvarotoimet 1 vrk antibioottihoidon aloittamisesta.  Kosketusvarotoimet 24 tuntia tehokkaan hoidon alusta. |
| **Verenvuotokuume**  (Ebola, Marburg, Lassa) | Ilma- ja kosketusvarotoimet oireiden keston ajan. |
| **Vesirokko** (varicella) | Ilma- ja kosketusvarotoimet kunnes rakkulat kuivuneet.\* |
| **Vihurirokko** (rubella) | Pisaravarotoimet 7 vrk ihottuman alusta.\* |
| **VRE** (vankomysiinille resistentti enterokokki) | Kosketusvarotoimet. |
| **Vyöruusu** (Herpes zoster)   * paikallinen * paikallinen immuunipuutteisella * yleistynyt | Tavanomaiset varotoimet, jos vyöruusualue peitettynä.  Ilma-ja kosketusvarotoimet kunnes rakkulat kuivuneet.  Ilma- ja kosketusvarotoimet kunnes rakkulat kuivuneet. |
| **Ylähengitystieinfektio ja pneumonia** lukuun ottamatta muualla ohjeessa mainittuja tauteja | Ylähengitystieinfektiot ja pneumoniat ovat yleensä pisara- ja kosketustartuntana tarttuvien virusten (esim. adeno-, rino-, parainfluenssa) tai bakteerien (esim. *Streptococcus pneumoniae*, *Mycoplasma pneumoniae*, *Chlamydophila pneumoniae* ja *Haemophilus influenzae)* aiheuttamia.  Potilaan lähihoidossa (alle 1 metriä) kirurginen suu-nenäsuojus. Jos potilas on limainen ja yskäinen, lisäksi suojalasit/kokokasvovisiiri tai visiirimaski ja pitkähihainen nesteitä läpäisemätön suojatakki sekä suojakäsineet.  Oireinen potilas pysyy huoneessaan ja tutkimuksiin kuljetettaessa käyttää kirurgista suu-nenäsuojusta toisten potilaiden suojaamiseksi taudilta. Mahdollisuuksien mukaan potilas sijoitetaan yhden hengen huoneeseen. |

\* Mikäli henkilökuntaan kuuluva on sairastanut kyseisen taudin tai rokotettu, ei suu-nenäsuojuksen/FFP3-maskin käyttö ole pakollista.